Neuvoston yhteinen kanta 26 päivältä helmikuuta 2001, Slobodan Milosevicia ja häntä lähellä olevia henkilöitä koskevien rajoittavien erityistoimenpiteiden pitämisestä voimassa hyväksytyn yhteisen kannan 2000/696/YUTP muuttamisesta ja yhteisen kannan 98/725/YUTP kumoamisesta



Virallinen lehti nro L 057 , 27/02/2001 s. 0003 - 0004



Neuvoston yhteinen kanta 26 päivältä helmikuuta 2001, Slobodan Milosevicia ja häntä lähellä olevia henkilöitä koskevien rajoittavien erityistoimenpiteiden pitämisestä voimassa hyväksytyn yhteisen kannan 2000/696/YUTP muuttamisesta ja yhteisen kannan 98/725/YUTP kumoamisesta (2001/155/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Yhteisellä kannalla 2000/696/YUTP(1) pidettiin voimassa Jugoslavian liittotasavallan entistä presidenttiä Slobodan Milosevicia ja häntä lähellä olevia henkilöitä koskevat rajoittavat erityistoimenpiteet samalla kun poistettiin kaikki muut Jugoslavian tasavaltaa vastaan vuodesta 1998 asetetut pakotteet. (2) Neuvosto pani 22 päivänä tammikuuta 2001 antamissaan päätelmissä tyytyväisenä merkille vapaat ja tasapuoliset olosuhteet, joissa Serbian parlamenttivaalit pidettiin joulukuussa. Vaalien tulos vahvistaa Serbian kansan haluavan jatkaa demokratian vahvistamista maassaan. (3) Rajoittavat toimenpiteet on näin ollen rajoitettava Jugoslavian liittotasavallan entiseen presidenttiin Slobodan Miloseviciin, hänen perheensä jäseniin ja henkilöihin, jotka entisen Jugoslavian alueella tehtyjä rikoksia käsittelevä sotarikostuomioistuin on asettanut syytteeseen. (4) Yhteinen kanta 2000/696/YUTP olisi muutettava vastaavasti. (5) Yhteinen kanta 98/725/YUTP 14 päivältä joulukuuta 1998 riippumattomia tiedotusvälineitä vastaan Jugoslavian liittotasavallassa toimivia henkilöitä koskevista rajoittavista toimenpiteistä(2) olisi kumottava, ON HYVÄKSYNYT TÄMÄN YHTEISEN KANNAN: 1 artikla Muutetaan yhteinen kanta 2000/696/YUTP seuraavasti: 1) Korvataan 1 artikla seuraavasti: " 1 artikla 1. Yhteisen kannan 98/240/YUTP 4 artiklassa ja yhteisen kannan 1999/318/YUTP 1 artiklassa tarkoitettu kielto myöntää viisumi rajoitetaan Jugoslavian liittotasavallan entiseen presidenttiin Slobodan Miloseviciin, hänen perheensä jäseniin ja liitteessä mainittuihin, Jugoslavian liittotasavallassa asuviin henkilöihin, jotka entisen Jugoslavian alueella tehtyjä rikoksia käsittelevä sotarikostuomioistuin on asettanut syytteeseen. 2. Poikkeuksia voidaan tehdä tapauksissa, joissa syytetyn saapuminen entisen Jugoslavian alueella tehtyjä rikoksia käsittelevään sotarikostuomioistuimeen edellyttää viisumin myöntämistä. 3. Liitteessä oleva luettelo henkilöistä pidetään ajan tasalla neuvoston täytäntöönpanopäätöksellä.". 2) Korvataan liite seuraavasti: "LIITE >TAULUKON PAIKKA>". 2 artikla Kumotaan yhteinen kanta 98/725/YUTP. 3 artikla Tämä yhteinen kanta tulee voimaan päivänä, jona se hyväksytään. 4 artikla Tämä yhteinen kanta julkaistaan virallisessa lehdessä. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh (1) EYVL L 287, 14.11.2000, s. 1. (2) EYVL L 345, 19.12.1998, s. 1, yhteinen kanta sellaisena kuin se on muutettuna yhteisellä kannalla 2000/696/YUTP.